## Metrovalencia va facilitar al gener la mobilitat de 7,9 milions d'usuaris en les seues sis línies de metro i quatre de tramvia

*** Els desplaçaments es van incrementar un 21,43 % respecte al mateix període de l’any passat amb 1,3 milions més de passatgers
* La línia 3 va ser la més utilitzada amb 1.524.491 moviments, i Xàtiva l’estació amb més trànsit, amb 544.686 clients
* Quasi 260.000 viatgers van utilitzar el TRAM de Castelló durant el mes de gener passat, un 14,5 % més que en 2023**

Metrovalencia va facilitar la mobilitat de 7.920.425 usuaris en la xarxa de metro i tramvia durant el mes de gener passat, resultat que suposa un increment del 21,43 % sobre els desplaçaments realitzats en el mateix període de 2023 i 1.397.942 viatgers més.

En conjunt, Ferrocarrils de la Generalitat Valenciana (FGV) va sumar entre Metrovalencia i TRAM d’Alacant un total de 9.323.419 passatgers al gener, que representen un augment del 21,43 % dels moviments acumulats en este mateix mes en 2023 i 1.645.457 trànsits més.

Al gener, les sis línies de metro van sumar 6.781.991 desplaçaments i les quatre de tramvia van aconseguir 1.138.434 moviments. La jornada que va registrar més nombre de viatges va ser el divendres dia 26, amb 331.891 usuaris.

**Distribució per línies**

La línia de metro que més persones va desplaçar va ser la línia 3 (Rafelbunyol-Aeroport) amb 1.524.491 passatgers; seguida la línia 5 (Marítim-Aeroport) amb 1.225.111; la línia 1 (Bétera-Castelló) amb 1.117.411; línia 2 (Llíria-Torrent Avinguda) amb 1.066.606; la línia 7 (Marítim-Torrent Avinguda) amb 950.110; i finalment la línia 9 (Alboraia Peris Aragó-Riba-roja de Túria) amb 898.262 clients.

En el cas del tramvia, la que més moviments va registrar va ser la línia 4 (Mas del Rosari / Doctor Lluch) amb 617.480 viatges, seguida de la línia 6 (Tossal del Rei /Marítim) amb 277.332; la línia 10 (Alacant-Natzaret) amb 216.398, i la línia 8 (Neptú-Marítim), que va sumar 27.224 usuaris.  
**Trànsit per estacions**

En el trànsit per estacions, Xàtiva (L3, L5 i L9) es va situar en primer lloc amb 544.686 desplaçaments; en segon lloc Colón (L3, L5, L7 i L9) amb 450.117 i en tercer lloc Àngel Guimerà (L1, L2, L3, L5 i L9), amb 309.063 moviments.

A continuació, es van situar Plaça Espanya (L1 i L2), amb 250.631; Túria (L1 i L2), amb 207.632; Benimaclet (L3 i L9), amb 192.298; Mislata (L3, L5 i L9), amb 190.772; Amistat (L5 i L7), amb 188.286; Avinguda del Cid (L3, L5 i L9) amb 184.706; i, en desé lloc, Torrent Avinguda (L2 i L7), amb 182.899 validacions.

En l’àrea metropolitana, destaquen com les cinc estacions més transitades Mislata (L3, L5 i L9), amb 190.772 moviments; Torrent Avinguda (L2 i L7), amb 182.899; Paiporta (L1, L2 i L7), amb 147.871; Torrent (L1, L2 i L7), amb 124.451; i Aeroport (L3 i L5), amb 105.191 trànsits.

Entre les parades del tramvia, destaquen La Carrasca (L4 i L6), amb 84.930; Pont de Fusta (L4), amb 60.325; Benimaclet (L4 i L6), amb 54.946; Alacant (L10), amb 54.463; i Vicente Zaragozá (L4 i L6), amb 51.921 usuaris.

**Augment del 14,55 % de viatgers en el TRAM de Castelló**

Per la seua part, el mes de gener de 2024, el nombre de viatgers del TRAM de Castelló ha experimentat un augment del 14,55 % respecte al mateix període de l’any anterior. En concret, el TRAM va ser utilitzat per 258.339 viatgers. El transport per via reservada de la capital de la Plana va realitzar en este període un total de 7.993 viatges.

Fecha: 18/02/2024